
****

**CSC 2558/40**

**เอกสารโครงงานคอมพิวเตอร์**

ระบบติดตามการทำงานของสกรัมทีม

Issue and Progress Tracking Designed for Scrum Team

โดย

553020351-0 นายคชฐพรรณ์ เมืองแสน

อาจารย์ที่ปรึกษา : อ.ดร.ชิตสุธา สุ่มเล็ก

รายงานนี้เป็นส่วนหนึ่งของการศึกษาวิชา 322 498 โครงงานวิจัยทางวิทยาการคอมพิวเตอร์ 1

ภาคเรียน 1 ปีการศึกษา 2558

ภาควิชาวิทยาการคอมพิวเตอร์ คณะวิทยาศาสตร์

มหาวิทยาลัยขอนแก่น

(เดือน ธันวาคม พ.ศ. 2558)

# **บทคัดย่อ**

ปัจจุบันปัญหาด้านการสื่อสารภายในทีมพัฒนาซอฟต์แวร์นั้น เป็นสิ่งที่สำคัญมากและการพัฒนาซอฟต์แวร์แบบสกรัมจำเป็นต้องมีการสื่อสารภายในทีมและการสื่อสารระหว่างทีมกับลูกค้าอยู่ตลอดระยะเวลาการพัฒนาซอฟต์แวร์ เพื่อให้ได้ซอฟต์แวร์ที่ประสิทธิภาพตรงตามความต้องการของลูกค้า แต่ในกรณีที่ทีมพัฒนาซอฟต์แวร์มีความจำเป็นที่จะต้องทำงานอยู่ในสถานที่ที่ต่างกันอาจส่งผลให้การสื่อสารกันนั้นทำได้ยากมากขึ้น ดังนั้นโครงงานนี้จึงมีวัตถุประสงค์เพื่อสร้างเว็บแอปพลิเคชันด้วยภาษาพีเอชพี (PHP) และโมบายแอปพลิเคชันบนระบบปฏิบัติการแอนดรอยด์ด้วยภาษาจาวา (Java) เพื่อติดตามการทำงานของทีมพัฒนาซอฟต์แวร์แบบสกรัม ติดตามปัญหาของทีม สรุปผลการทำงานและส่งเสริมการติดต่อสื่อสารระหว่างทีมในกรณีที่ทีมอยู่ต่างสถานที่กัน

**คำสำคัญ**: ระบบติดตามการทำงานของสกรัมทีม, โมบายแอปพลิเคชัน, เว็บแอปพลิเคชัน, สกรัม

# **Abstract**

Communication within Software development team is important. Scrum development has requires constantly communication within team and with users in order to achieve high performance software and matched to the requirements of the users. However, there are cases that development team works in the different locations which leads to communication problems. The objectives of the Issue and Progress Tracking Designed for Scrum Team Project: 1) are to create a web application in PHP and a mobile application by using on android operated system Java programming language and: 2) for tracking scrum developed team, problem tracking, summarizing work report and support communication between scrum developed team working on different locations.

**Keywords:** Issue and progress tracking system, Mobile application, Web application, Scrum.

**คำนำ**

การสื่อสารในกระบวนการพัฒนาซอฟต์แวร์แบบสกรัมจำเป็นต้องมีสื่อสารกันระหว่างทีมอยู่ตลอดระยะเวลาพัฒนาซอฟต์แวร์เพื่อส่งมอบซอฟต์แวร์ที่มีคุณภาพและตรงตามความต้องการของลูกค้า

ระบบติดตามการทำงานของสกรัมทีม เป็นเว็บแอปพลิเคชันและโมบายแอปพลิเคชันบนระบบปฏิบัติการแอน-ดรอยด์เพื่อติดตามการทำงานของทีมพัฒนาซอฟต์แวร์แบบสกรัม ติดตามปัญหาของทีมและส่งเสริมการติดต่อสื่อสารระหว่างทีมอย่างสม่ำเสมอโดยเน้นไปที่ทีมอยู่ในสถานที่ที่ต่างกัน

ทางผู้จัดทำหวังเป็นอย่างยิ่งว่า ระบบติดตามการทำงานของสกรัมทีม จะเป็นปรโยชน์แก่ผู้ใช้งานตามวัตถุประสงค์ของผู้จัดทำ หากมีข้อผิดพลาดประการใดทางผู้จัดทำต้องขออภัยมา ณ ที่นี้ด้วย

ผู้จัดทำ

นายคชฐพรรณ์ เมืองแสน

# **กิตติกรรมประกาศ**

การดำเนินโครงงานเรื่องระบบติดตามการทำงานของสกรัมทีมให้สำเร็จลุล่วงไปด้วยดี คณะผู้จัดทำโครงงานได้รับความอนุเคราะห์จากบุคคลหลายท่านด้วยกัน จึงขอขอบคุณบุคคลดังต่อไปนี้

ขอขอบพระคุณ อ.ดร.ชิตสุธา สุ่มเล็ก อาจารย์ที่ปรึกษาโครงงานที่สละเวลาให้คำแนะนำโครงงานเพื่อความสมบูรณ์ของโครงงาน และตรวจสอบข้อบกพร่องของโครงงานด้วยดีมาตลอด

ขอขอบพระคุณท่านคณะกรรมการ ผศ.ดร.พุธษดี ศิริแสงตระกูล และ อ.ดร.สิลดา อินทรโสธรฉันท์ ที่  
กรุณาสละเวลามาร่วมเป็นกรรมการสอบโครงงาน พร้อมทั้งให้คำแนะนำเพื่อสมบูรณ์ของโครงงานมากขึ้น

ขอขอบพระคุณบิดา มารดา ครอบครัว เพื่อนๆ ที่คอยให้กำลังใจและตรวจสอบโครงงานด้วยดีตลอดมา

ขอขอบคุณภาควิชาวิทยาการคอมพิวเตอร์ คณะวิทยาศาสตร์ มหาวิทยาลัยขอนแก่น สำหรับสถานที่ในการจัดทำโครงาน

ผู้จัดทำ

นายคชฐพรรณ์ เมืองแสน